CELEX: E2010C0160
Language: et
Date: 2010-04-21 00:00:00
Title: EFTA järelevalveameti otsus nr 160/10/COL, 21. aprill 2010 , Aujeszky haigusega seotud täiendavate tagatiste kohta Norrale

16.12.2010   
            
            
               ET
            
            
               Euroopa Liidu Teataja
            
            
               L 332/45
            
         EFTA JÄRELEVALVEAMETI OTSUS
   nr 160/10/COL,
   21. aprill 2010,
   Aujeszky haigusega seotud täiendavate tagatiste kohta Norrale
   EFTA JÄRELEVALVEAMET,
   võttes arvesse Euroopa Majanduspiirkonna lepingut, eriti selle artiklit 17 ja lepingu protokolli nr 1, eriti selle artikli 4 punkti d,
   võttes arvesse EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja lepingu protokolli nr 1, eriti selle artikli 1 punkti c,
   võttes arvesse veiste ja sigade ühendusesisest kaubandust mõjutavaid loomatervishoiuprobleeme käsitleva Euroopa Majanduspiirkonna lepingu I lisa I peatüki punktis 4.1.1 nimetatud õigusakti: nõukogu direktiiv 64/432/EMÜ, 26. juuni 1964, ühendusesisest kauplemist veiste ja sigadega mõjutavate loomatervishoiuprobleemide kohta (1), mida on muudetud ja kohandatud EMP lepinguga selle protokolli nr 1 alusel, eriti kõnealuse direktiivi artiklit 8 ja artikli 10 lõiget 1,
   võttes arvesse EMP lepingu I lisa I peatüki punktis 4.2.84 nimetatud õigusakti: komisjoni otsus 2008/185/EÜ, 21. veebruar 2008, Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta (2), kasutades kõnealuse dokumendi ajakohastatud versiooni,
   võttes arvesse EFTA järelevalveameti 4. detsembri 1996. aasta otsust nr 226/96/COL (3)
   
   ning arvestades järgmist:
   
               (1)
            
            
               Otsusega nr 226/96/COL anti Norrale Aujeszky haigusega seotud täiendavad tagatised.
            
         
               (2)
            
            
               Pärast otsuse nr 226/96/COL vastuvõtmist on Euroopa Liidu õigusakte, milles käsitletakse Aujeszky haigusega seotud täiendavaid tagatisi, täiendatud, et tagada ühilduvus kõnealust haigust käsitlevate rahvusvaheliste eeskirjadega ja hoida haigus Euroopa Liidus paremini kontrolli all.
            
         
               (3)
            
            
               EMP Ühiskomiteeotsusega nr 55/2009 (4) inkorporeeriti komisjoni otsus 2008/185/EÜ muudetud kujul EMP lepingusse selle I lisa I peatüki punktina 4.2.84.
            
         
               (4)
            
            
               Norra valitsus on seisukohal, et Norra territoorium on kooskõlas direktiivi 64/432/EMP artikli 10 lõikega 1 Aujeszky haigusest vaba. Norra on esitanud EFTA järelevalveametile seda tõendavad dokumendid, eelkõige põhjendades, et olukorra seiret jätkatakse ja seega on tagatud piisav järelevalve selle üle, et Norra territoorium on Aujeszky haigusest vaba.
            
         
               (5)
            
            
               Norra palus EFTA järelevalveametil täiendada otsust nr 226/96/COL, et võtta arvesse uusi seadusandlikke muudatusi Euroopa Liidu sisesel sigadega kauplemisel kohaldatavate Aujeszky haigusega seotud täiendavate tagatiste valdkonnas.
            
         
               (6)
            
            
               Seepärast on asjakohane tühistada otsus nr 226/96/COL kooskõlas viimaste seadusandlike muudatustega Euroopa Liidu sisesel sigadega kauplemisel kohaldatavate Aujeszky haigusega seotud täiendavate tagatiste valdkonnas.
            
         
               (7)
            
            
               Uus otsus säilitab samad tagatised, mis varem Norrale anti, ühildades need asjaomastes EMP õigusaktides sätestatud uute kriteeriumidega, eriti muudetud otsusega 2008/185/EÜ.
            
         
               (8)
            
            
               Käesolevas otsuses esitatud meetmed on kooskõlas EFTA järelevalveametit abistava EFTA veterinaarkomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kõik Norra piirkonnad on Aujeszky haigusest vabad ja sellevastane vaktsineerimine on keelatud.
   Artikkel 2
   Norrale antakse sigadega kauplemisel Euroopa Majanduspiirkonna (edaspidi „EMP”) piires Aujeszky haigusega seotud täiendavad tagatised, mis on sätestatud muudetud otsuses 2008/185/EÜ.
   Artikkel 3
   Norral on sama staatus nagu otsuse 2008/185/EÜ I lisas loetletud ELi liikmesriikidel.
   Artikkel 4
   Otsuse 2008/185/EÜ III lisa esimeses lõigus osutatud asutus on Veterinærinstituttet (Oslo, Norra).
   Artikkel 5
   Otsus nr 226/96/COL tunnistatakse käesolevaga kehtetuks.
   Artikkel 6
   Käesolev otsus jõustub 21. aprillil 2010.
   Artikkel 7
   Käesolev otsus on adresseeritud Norrale.
   Artikkel 8
   Ainult ingliskeelne tekst on autentne.
   
      Brüssel, 21. aprill 2010
      
         
            EFTA järelevalveameti nimel
         
         
            eesistuja
         
         Per SANDERUD
         
            kolleegiumi liige
         
         Sverrir Haukur GUNNLAUGSSON
      
   
   
      (1)  EÜT 121, 29.7.1964, lk 1977/64.
   
      (2)  ELT L 59, 4.3.2008, lk 19.
   
      (3)  EÜT L 78, 20.3.1997, lk 46.
   
      (4)  ELT L 232, 3.9.2009, lk 1.